Көрмей қону жүйесі

Көрмей қону жүйесі  — көру мүмкіндігі шектеулі жағдайда немесе түнде ұшақты қону жолағына шығаратын немесе оның жер үстіндегі және ұшақтағы радиотехникалық жабдықтар кешені.

Кешен радиолокациялық станция мен жүйелерден, байланыс құралдарынан тұрады.

Көрмей қону жүйесінің құрамына кіретін радиоэлектрлік құралдар ұшақтың аэродром ауданына және қонуға шығуын жер үсті радиолокациялық станцияларынан нұсқаулар берілуімен қамтамасыз етеді. Ұшу-қону жолағына дәл шығу жетекші радиостанциялар арқылы іске асады. Қонуды бастауды ұшқыш таңбалаушы радиомаяк сигналының (белгісінің) көмегімен ажыратады. Содан кейін радиобиіктік өлшегішпен ұшу биіктігін аныктайды. Ұшақты стандарт қисық (глисаде) бойынша ұшу жолағын көргенше төмендетіп, содан соң қондырады.
Қазақ тілі терминдерінің салалық ғылыми түсіндірме сөздігі: Әскери іс. Алматы: «Мектеп» ААҚ , 2001 жыл

Дереккөздер

Санат:Әскери іс